આ પહેલાં સરકારે અનુમાન લગાવ્યું હતું કે, કાચા તેલની કિંમત બેરલ દીઠ 55 ડોલર રહેશે, પરંતુ ડિસેમ્બર સુધીમાં કિંમતમાં ઘણો વધારો થયો હતો, જો આ વર્ષે પણ આ કિંમતમાં ઘટાડો નહીં થાય તો પેટ્રોલ-ડીઝલના ભાવમાં હજુ વધારો થઇ શકે છે. વર્ષ 2014થી કાચા તેલની કિંમતોમાં સતત ઘટાડો થયો છે, પરંતુ સામાન્ય લોકોને આનો કોઇ લાભ નથી મળ્યો. હવે જે કાચા તેલની કિંમતમાં વધારો થવાનું જે અનુમાન લગાવાઇ રહ્યું છે, એનો ભાર સામાન્ય લોકો પર પડે એવી શક્યતા છે. સતત વધતી તેલની કિંમતોને પરિણામે પેટ્રોલનો ભાવ 80 રૂ. સુધી જઇ શકે છે.